Pvm 10.4.2024

**Rekisterin tiedot**

1. **Rekisterin nimi**

Varhaiskasvatuspalveluiden asiakasrekisteri

1. **Henkilötietojen käsittelyn tarkoitus**

Varhaiskasvatuspalveluiden järjestäminen ja toteuttaminen mukaan lukien yksityinen varhaiskasvatus

1. **Rekisterinpitäjä**

Pirkkalan kunnan sivistyslautakunta

y-tunnus 0152084-1

1. **Rekisteristä vastaava viranhaltija, tehtävänimike ja yhteystiedot**

Varhaiskasvatuspäällikkö Sari Välilä

etunimi.sukunimi@pirkkala.fi

Pirkkalan kunta, PL 1001, 33961 Pirkkala

puhelin 03-565 24000 (vaihde)

<https://www.pirkkala.fi/yhteystiedot/>

1. **Rekisterin yhteyshenkilö ja yhteystiedot**

Suunnittelija Terhi Niemenmaa

etunimi.sukunimi@pirkkala.fi

Pirkkalan kunta, PL 1001, 33961 Pirkkala

puhelin 03-565 24000

https://www.pirkkala.fi/yhteystiedot

1. **Rekisterin henkilötietojen käsittelyä on ulkoistettu toimeksiantosopimuksella**

[ ]  Ei

[x]  Kyllä

tarvittaessa lisätietoa ulkoistetusta käsittelystä

Perintä Intrum Oy

1. **Henkilötietojen käsittelyn lainmukaisuus**

A)

[x]  Lakisääteinen velvoite

*Esim. tietty viranomaiselle säädetty tehtävä kuten päivähoidon järjestäminen, opetuksen järjestäminen jne.*

Toimintaa ohjaava lainsäädäntö:

Tietosuoja ja tietojen käsittely

1. EU:n yleinen tietosuoja-asetus (2016/679) ja Tietosuojalaki

2. Laki viranomaisten toiminnan julkisuudesta (621/1999)

3. Laki sosiaali- ja terveydenhuollon asiakastietojen sähköisestä käsittelystä (159/2007)

Toiminnan peruste

4. Varhaiskasvatuslaki (540/2018)

5. Valtioneuvoston asetus varhaiskasvatuksesta (753/2018)

6. Perusopetuslaki (628/1998)

Maksuihin, taloudelliseen tukeen ja palveluihin liittyvät säädökset

7. Laki sosiaali- ja terveydenhuollon palvelusetelistä (569/2009)

8. Laki varhaiskasvatuksen asiakasmaksuista (1503/2016)

9. Laki lasten kotihoidon ja yksityisen hoidon tuesta (1128/1996)

Henkilöstöön liittyvät säädökset

10. Laki lasten kanssa työskentelevien rikostaustan selvittämisestä (504/2002)

 Rahoitukseen liittyvät säädökset

11. Laki kunnan peruspalvelujen valtionosuudesta (1704/2009)

12. Laki opetus- ja kulttuuritoimen rahoituksesta (1705/2009)

13. Valtioneuvoston asetus opetus- ja kulttuuritoimen rahoituksesta (1766/2009)

14. Valtionavustuslaki (688/2001)

Muu lainsäädäntö

 15. Lastensuojelulaki (417/2007)

[ ]  Sopimuksen täytäntöönpano

[ ]  Yleinen etu / julkisen vallan käyttö

Mikä?

*Yleistä etua koskeva tehtävä tai julkinen valta on täytynyt antaa lailla tai muilla oikeudellisilla säännöksillä. Yleisen edun mukaista käsittelyä voi esim. olla henkilötietojen käsittely tieteellisen tai historiallisen tutkimuksen tai tilastoinnin tarkoituksia varten.*

[x]  Suostumus

*Rekisteröity on antanut suostumuksensa sille, että hänen henkilötietojaan käsitellään yhtä tai useampaa tarkoitusta varten. Tällaisen suostumuksen on oltava vapaaehtoinen, yksilöity, tietoinen ja yksiselitteinen tahdonilmaisu, jolla rekisteröity hyväksyy henkilötietojensa käsittelyn. Rekisteröity voi esimerkiksi antaa kirjallisen tai suullisen suostumusta koskevan lausuman tai ilmaista suostumuksensa jollakin muulla selkeällä toimella, kuten rastittamalla ruudun internetsivustolla. Suostumus on voitava peruuttaa yhtä helposti kuin sen on voinut antaa. Rekisterinpitäjän on pystyttävä osoittamaan, että lainmukainen suostumus on olemassa.*

B)

[x]  Rekisteri on viranomaistoiminnan rekisteri

[ ]  Rekisteri on julkishallinnon vapaaehtoisen tehtävän rekisteri

C)

Rekisterin tietoja käytetään automatisoituihin yksittäispäätöksiin, profilointi mukaan lukien

[x]  Ei

[ ]  Kyllä

Mihin?

**Rekisterin henkilötiedot, tietolähteet ja tietojen luovutus**

1. **Rekisterissä olevat henkilötiedot**

Kuvaus rekisteröityjen ryhmistä ja henkilötietoryhmistä

Asiakasmaksun määräytymiseen tarvittavat tulotiedot

Asiakasmaksupäätös

Asiakkaan ja muiden perheenjäsenten yksilöinti- ja yhteystiedot

Kuljetukseen liittyvät tiedot

Lapsen tukeen liittyvät tiedot ja asiakirjat

Lapsen varhaiskasvatussuunnitelma

Muita varhaiskasvatuksen järjestämisen kannalta tarpeellisia tietoja

Myönnetyn varhaiskasvatuspaikan ja palvelun tiedot

Palvelusetelin hakemuksen tietot

Päivittäiset lapsen läsnä- ja poissaolotapahtumat

Päätös varhaiskasvatuspaikan myöntämisestä

Päätös palvelusetelin myöntämisestä

Tapaturmailmoitukset

Varhaiskasvatushakemuksen tiedot

1. **Rekisteritietojen ylläpitojärjestelmät (järjestelmän / sovelluksen nimi/nimet)**

eVaka, Tweb, Wilma

1. **Rekisterissä on manuaalista (paperi) aineistoa**

[ ]  Ei

[x]  Kyllä

1. **Rekisterin tietolähteet**

Asiakas itse

Lapsen huoltajat/lailliset edustajat

Väestörekisterikeskus

Sosiaalihuollon asiakkaan asemasta ja oikeuksista annetun lain 20§:ssä määritellyt viranomaiset ja muut julkisoikeudelliset yksiköt, laitokset ja yhteisöt sekä yksityiset ammattihenkilöt

Kansaneläkelaitoksen Kuntien sosiaalitoimen tietojärjestelmä (KELMU), jonka käyttö perustuu sosiaalihuollon asiakkaan asemasta ja oikeuksista annetun lain 21 §:ään

*Mistä henkilörekisteriin talletettavat tiedot säännönmukaisesti saadaan?*

1. **Tietojen suojaamisen periaatteet**

Tietojen säilytystä, arkistointia, hävittämistä ja muuta käsittelyä ohjataan arkistonmuodostus-suunnitelmalla ja tietoturva- ja tietosuojaohjeistuksella. Rekisteriin sähköisesti tallennetut tiedot on suojattu niin, että niitä pääsee katsomaan vain siihen oikeutettu henkilö. Jokainen käyttäjä hyväksyy Tietojen ja tietojärjestelmien käyttöä ja salassapitoa koskevan sitoumuksen käyttöoikeudet saadessaan.

1. **Rekisterissä olevien henkilötietojen luovutus**

Tietojen säännönmukainen luovutus

[ ]  Ei

[x]  Kyllä

Minne?

Kansaneläkelaitos: Varhaiskasvatuksen aloittaneiden ja lopettaneiden tiedot

Varda. Varhaiskasvatuksen tietovaranto. Varhaiskasvatuksen tietovarannosta määrätään varhaiskasvatuslaissa (540/2018), joka astui voimaan 1.9.2018. Valtakunnallisen palvelun käyttöönotto tapahtuu vaiheittain 1.1.2019 lähtien. Kaikki varhaiskasvatustoimijat ovat tuottaneet tiedot Varda-tietovarantoon viimeistään vuoden 2020 loppupuolella.

Karvi. Varhaiskasvatuksen arviointi on lakisääteinen tehtävä. Kansallinen koulutuksen arviointikeskus (Karvi) toimii varhaiskasvatuksen arvioinnin riippumattomana asiantuntijaorganisaationa. Karvi toimii osana kansallista varhaiskasvatuksen ohjausjärjestelmää.

Lapsen vaihtaessa varhaiskasvatuspaikkaa lasta koskevat asiakirjat siirretään uuteen paikkaan huoltajien suostumuksella.

Lapsen siirtyessä esiopetukseen lapsen viimeinen varhaiskasvatussuunnitelma siirretään esiopetuspaikkaan huoltajien suostumuksella.

Tietojen luovutuksen peruste

Ohjaava lainsäädäntö ja määräykset

1. **Rekisterin tietojen luovutus kolmanteen maahan tai kansainväliselle järjestölle (EU:n tai Euroopan talousalueen (ETA) ulkopuolelle)**

[x]  Ei

[ ]  Kyllä

Minne?

1. **Henkilötietojen säilytysajat / säilytysajan määrittämiskriteerit**

Säilytys toteutetaan kunnan arkistonmuodostussuunnitelman mukaisesti.

1. **Rekisteröidyn oikeudet**

Rekisteröidyn oikeudet ja niiden toteuttamiseen liittyvät ohjeet löytyvät seuraavan sivun tiedotteesta.

**Rekisteröidyn oikeudet ja niiden toteuttaminen Pirkkalan kunnan henkilörekistereissä**

[EU:n yleinen tietosuoja-asetus (EU) 2016/679](http://www.privacy-regulation.eu/fi/) takaa henkilölle, jonka tietoja käsitellään (=rekisteröity), erilaisia oikeuksia. Oikeuksia sovelletaan eri tavalla riippuen henkilötietojen käsittelyperusteesta. Henkilöllä on mm. oikeus tietää, käsitelläänkö hänen henkilötietojaan ja mitä henkilötietoja käsitellään sekä pyytää itseään koskevat tiedot. Henkilöllä on myös oikeus vaatia virheelliset henkilötiedot oikaistavaksi.

**Tietojen tarkastusoikeus (oikeus saada pääsy tietoihinsa, artikla 15)**

Henkilöllä on oikeus tietää, käsitelläänkö hänen henkilötietojaan vai ei, ja mitä henkilötietoja hänestä on tallennettu. Pirkkalan kunta toimittaa rekisteröidyn pyynnöstä tiedot mahdollisimman pian ilman aiheetonta viivytystä. Määräaika tietojen toimittamiseksi tai tietopyyntöön liittyvien lisätietojen antamiseksi on kuukausi pyynnön vastaanottamisesta. Mikäli tietopyyntö on poikkeuksellisen monimutkainen ja laaja, määräaikaa voidaan jatkaa kahdella kuukaudella.

Rekisteröidyn tiedot toimitetaan lähtökohtaisesti maksutta. Jos jäljennöksiä pyydetään useampia, kunta voi kuitenkin periä niistä hallinnollisiin kustannuksiin perustuvan kohtuullisen maksun. Mikäli tietopyyntö on ilmeisen perusteeton ja kohtuuton, erityisesti jos tietopyyntöjä esitetään toistuvasti, kunta voi periä tietojen toimittamisesta aiheutuneet hallinnolliset kustannukset tai kieltäytyä kokonaan toimittamasta tietoja. Tällaisessa tapauksessa kunta osoittaa pyynnön ilmeisen perusteettomuuden tai kohtuuttomuuden.

Mikäli kunta ei toimita tietoja, annetaan asiasta kirjallinen todistus. Samassa yhteydessä kerromme oikeudesta oikeussuojakeinoihin, esimerkiksi mahdollisuudesta tehdä valitus valvontaviranomaiselle.

**Oikeus tietojen oikaisemiseen (artikla 16)**

Henkilöllä on oikeus vaatia, että häntä koskevat virheelliset, epätarkat tai puutteelliset henkilötiedot oikaistaan tai täydennetään ilman aiheetonta viivytystä. Lisäksi henkilöllä on oikeus vaatia, että tarpeettomat henkilötiedot poistetaan. Tarpeettomuutta ja virheellisyyttä arvioidaan tietojen tallennushetken mukaan.

Ellei kunta hyväksy oikaisupyyntöä, annetaan asiasta kirjallinen todistus, jossa mainitaan ne syyt, joihin perustuen vaatimusta ei ole hyväksytty. Samoin tiedotamme oikeudesta oikeussuojakeinoihin, esimerkiksi mahdollisuudesta tehdä valitus valvontaviranomaiselle.

**Oikeus tulla unohdetuksi (artikla 17)**

Henkilöllä on vain tietyissä poikkeustapauksissa oikeus saada henkilötietonsa kokonaan poistettua kunnan rekistereistä (oikeus tulla unohdetuksi). Tällaista oikeutta ei kuitenkaan ole niissä tapauksissa, kun henkilötietojen käsittely on tarpeellista lakisääteisen velvoitteen noudattamiseksi tai kunnalle kuuluvan julkisen vallan käyttämistä varten. Tietojen säilyttämisessä ja poistamisessa noudatetaan kunnan arkistonmuodostussuunnitelmia ja lainsäädännön velvoittamia tietojen säilytysaikoja.

**Oikeus käsittelyn rajoittamiseen (artikla 18)**

Henkilöllä voi tietyissä tilanteissa olla oikeus pyytää henkilötietojensa käsittelyn rajoittamista siksi aikaa, kunnes hänen tietonsa on asianmukaisesti tarkistettu ja korjattu tai täydennetty.

**Oikeus siirtää tiedot järjestelmästä toiseen (artikla 20)**

Oikeus ei koske sellaista henkilötiedon käsittelyä, joka on tarpeen yleistä etua koskevan tehtävän suorittamiseksi tai rekisterinpitäjälle kuuluvan julkisen vallan käyttämiseksi. Näinollen pääsääntöisesti oikeutta ei sovelleta Pirkkalan kunnan henkilörekistereihin liittyen.

**Vastustamisoikeus (artikla 21)**

Henkilöllä on oikeus henkilökohtaiseen, erityiseen tilanteeseensa perustuen milloin tahansa vastustaa henkilötietojensa käsittelyä silloinkin, kun käsittely perustuu yleistä etua koskevan tehtävän suorittamista tai kunnalle kuuluvan julkisen vallan käyttämistä. Tässä tapauksessa tietoja voidaan käsitellä edelleen vain, jos käsittelyyn on olemassa huomattavan tärkeä ja perusteltu syy, joka voidaan osoittaa.

**Oikeus tehdä valitus viranomaiselle (artikla 77)**

Henkilöllä on oikeus tehdä valitus erityisesti vakinaisen asuin- tai työpaikkansa sijainnin mukaiselle valvontaviranomaiselle, jos hän katsoo, että henkilötietojen käsittelyssä rikotaan EU:n yleistä tietosuoja-asetusta (EU) 2016/679. Tämän lisäksi henkilöllä on oikeus käyttää muita hallinnollisia muutoksenhakukeinoja sekä oikeussuojakeinoja.

Henkilöllä on oikeus myös nostaa kanne rekisterinpitäjää tai henkilötietojen käsittelijä-organisaatiota vastaan, jos hän katsoo oikeuksiaan loukatun sen takia, ettei hänen henkilötietojensa käsittelyssä ole noudatettu tietosuoja-asetusta.

**Kuinka oikeudet toteutetaan?**

Oikaisu- ja tietopyyntölomakkeet ja niiden täyttöohjeet löytyvät tästä [linkistä](https://www.pirkkala.fi/asiointi/tietosuojaselosteet/).